Diari Oficial de la Generalitat Valenciana


Sumari del DOGV 5546, del 02-07-2007 (2007/8521)

RESOLUCIÓ de 20 de juny de 2007, de la Direcció General de Transports, Ports i Costes, del concurs públic per a l'adjudicació de sis autoritzacions d'autotaxi de l'Àrea de Prestació Conjunta d'Alacant.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5546

Data del DOGV
:   02-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8521


Data del document
:   20-06-2007

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * Alacant
    * concurs administratiu
    * llicència de transport
    * taxi

RESOLUCIÓ de 20 de juny de 2007, de la Direcció General de Transports, Ports i Costes, del concurs públic per a l'adjudicació de sis autoritzacions d'autotaxi de l'Àrea de Prestació Conjunta d'Alacant. [2007/8521]  
L'article 3r del Decret 18/1995, de 23 de febrer, del Consell de la Generalitat Valenciana, sobre creació d'Àrees de Prestació Conjunta per als servicis de transport públic de viatgers en automòbils de turisme, indica que les autoritzacions de l'àrea seran atorgades per la Direcció General de Transports, de la conselleria d'Obres Públiques, Urbanisme i Transports, amb un informe previ dels municipis afectats i de la Junta Superior de Transports de la Generalitat Valenciana.  
L'Orde de 12 de juliol de 1994, de la conselleria d'Obres Públiques, Urbanisme i Transports, per la qual es crea l'Àrea de Prestació Conjunta d'Alacant, per als servicis de transport públic de viatgers en automòbils de turisme, crea l'Àrea de Prestació Conjunta d'Alacant i la corresponent autorització, establix les prescripcions relatives a la creació i l'atorgament de noves autoritzacions i concretament, l'obligació d'acreditar la necessitat i conveniència de la generació d'autoritzacions analitzant per a això la qualitat del servici, tipus, creixement i extensió dels nuclis de població de l'àrea, i la repercussió de les noves autoritzacions. La dita orde establix una ràtio o proporció d'una autorització d'àrea per cada 1.700 habitants. Així mateix exigix la sol·licitud d'informe de la Junta Superior de Transports, audiència als ajuntaments integrats, a les agrupacions professionals, centrals sindicals i associacions de consumidors i usuaris.  
Al seu torn, l'esmentada Orde de 12 de juliol, encomana a la Direcció General de Transports la determinació, a la vista de les necessitats acreditades, del nombre d'autoritzacions que s'ha d'atorgar, convocar a este efecte l'oportú concurs públic.  
La Junta Superior de Transports, en la reunió de 18 de setembre de 2006, va informar favorablement la proposta de creació de 6 autoritzacions per a l'Àrea de Prestació Conjunta d'Alacant, tenint en compte que complix els requisits exigits per la normativa descrita, acreditada en el corresponent expedient.  
Així mateix, es dóna trasllat al Servici Jurídic de la conselleria d'Infraestructures i Transport, de la proposta del director general de Transports, Ports i Costes, de la convocatòria de concurs públic per a l'adjudicació de 6 autoritzacions d'autotaxi de l'Àrea de Prestació Conjunta d'Alacant, i s'ha informat favorablement sobre esta el dia 20 de novembre de 2006.  
En data 10 de gener de 2007, es publica la Resolució de 21 de novembre de 2006, de la Direcció General de Transports, Ports i Costes, per la qual es convocava concurs públic per a l'adjudicació de 6 autoritzacions d'autotaxi de l'Àrea de Prestació Conjunta d'Alacant, i es designa a continuació la Comissió Qualificadora per a la valoració de les instàncies presentades, i es reunixen als efectes establits en la base sisena de l'esmentada resolució, en data 13 d'abril, 17 de maig i 19 de juny, per a l'avaluació i baremació, així com l'adjudicació de les 6 autoritzacions, i s'ha presentat reclamació contra l'esmentada adjudicació, i la Comissió acorda la denegació d'esta.  
Vista la normativa descrita i tenint en compte allò que s'ha preceptuat en l'Orde de 12 de juliol de 1994, del conseller d'Obres Públiques, Urbanisme i Transports, per la qual es crea l'Àrea de Prestació Conjunta d'Alacant per als servicis de transport públic de viatgers en automòbils de turisme, la Llei 16/1987, de 16 de juliol, d'Ordenació del Transport Terrestre, el RD 1211/1990, de 28 de setembre pel qual s'aprova el Reglament de la Llei 16/1987, de 16 de juliol, la Llei 10/1998, de 28 de desembre de Mesures Fiscals, de Gestió Administrativa i Financera i d'Organització de la Generalitat Valenciana, la Resolució de 21 de novembre del 2006, de la Direcció General de Transports, Ports i Costes i la resta de normativa vigent en matèria de transports, rResol:  
Primer  
L'adjudicació per concurs de les sis autoritzacions següents per orde de puntuació:  
López García, José Joaquín: 6.841 punts.  
Labayen Tonda, Miguel Angel: 6.482 punts.  
Cano Villanueva, Juan Carlos: 5.804 punts.  
Javega González, José: 5.804 punts.  
López García, José Antonio: 5.323 punts.  
Garví Serrano, Rosalía: 4.677,50 punts.  
Segon  
Publicar en el Diari Oficial de la Comunitat Valenciana esta resolució, així com notificar-la a les persones adjudicatàries de les autoritzacions.  
Contra esta resolució, que no és definitiva en via administrativa, es podrà interposar recurs d'alçada davant del secretari autonòmic d'Infraestructures, en el termini d'un mes comptador des de l'endemà de la recepció de la notificació, segons el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjuí que puga exercitar qualsevol altra acció que estime procedent.  
València, 20 juny de 2007.- El director general de Transports, Ports i Costes: Vicente Dómine Redondo.